Jim Campbell
jwcampbell@gmail.com 2013
Hashem Nasarat
hashem@riseup.net 2014
Ekaterina Gerasimova
kittykat3756@gmail.com 2014
SSH-kulcsok létrehozása távoli számítógépekre való bejelentkezéshez.
Anca Tibor Attila
anca dot tibor at posteo dot de 2014.
Kelemen Gábor
kelemeng at ubuntu dot com 2014, 2016.
Meskó Balázs
mesko dot balazs at fsf dot hu 2021.
Úr Balázs
ur.balazs at fsf dot hu 2019, 2021.

# Új SSH-kulcs létrehozása

Az SSH-kulcs segíti a számítógépek közötti biztonságos kapcsolatok létrehozását. Egy SSH-kulcs létrehozásakor egy nyilvános és egy személyes kulcs jön létre. Így hozható létre egy új kulcs:

Nyomja meg az ablak bal felső sarkában lévő + gombot.

Válassza az SSH-kulcs elemet a listából.

Adja meg a kulcs leírását. A kulcs leírása a kulcs későbbi azonosítását segíti. Itt megadhatja a létrehozás dátumát, a kulcs használatával kapcsolatos információkat, vagy a kiszolgáló nevét, amelyre a kulccsal be szeretne jelentkezni. Ez a mező opcionális, tartalma teljesen Öntől függ.

Megváltoztathatja a kulcs típusának vagy a kulcs erősségének alapértelmezett beállításait is.

Ekkor lehetséges a kulcs puszta létrehozása, vagy ezen kívül a távoli számítógépen jelszómentes bejelentkezéshez való beállítása is.

# Kulcs létrehozása a jelszómentes bejelentkezés beállítása nélkül.

Az SSH-kulcs létrehozható a bejelentkezés beállítása nélkül is.

Ehhez kattintson a Csak létrehozás gombra.

Írja be az SSH-kulcs jelmondatát, majd kattintson az OK gombra.

Erősítse meg a megadott jelmondatot, majd a befejezéshez kattintson az OK gombra.

Az új SSH-kulcs ezután az OpenSSH-kulcsok kulcstartón jelenik meg.

Az SSH-kulcs használatakor az operációs rendszer bekéri a létrehozáskor megadott jelmondatot. A jelmondat nélkül az SSH-kulcs használhatatlan, még abban az esetben is, ha valakinek sikerülne hozzáférni ahhoz.

# Kulcs létrehozása és beállítása egy távoli számítógépen

Az SSH-kulcs egyik leghasznosabb tulajdonsága az, hogy telepíteni tudja a nyilvános kulcsot egy távoli számítógépen. Így az SSH használatával be tud jelentkezni a távoli gépre a jelszó ismételt megadása nélkül is.

Ehhez nyomja meg a Létrehozás és beállítás gombot, majd adja meg a jelmondatot a fentebb leírtak szerint.

A megjelenő párbeszédablakban adja meg a Kiszolgáló címét, amelyet általában a távoli számítógépre SSH-n keresztüli bejelentkezéshez használ.

Bizonyosodjon meg a távoli számítógépen használt Bejelentkezési név helyességéről, majd nyomja meg a Beállítás gombot.

Az alkalmazás megpróbál csatlakozni a Kiszolgáló címéhez, a megadott Bejelentkezési név segítségével. Ha bármilyen gond adódik a távoli számítógép elérésével, egy felugró ablak tájékoztatja a problémáról, és újból próbálkozhat. Bizonyosodjon meg arról, hogy rendelkezik működő internetkapcsolattal, és hogy a távoli számítógép elérhető.

Ha sikerült kapcsolódni a távoli számítógéphez, egy ablak bekéri a bejelentkezéshez szükséges Jelszót. Adja meg jelszavát, majd kattintson az OK gombra.

Az alkalmazás telepíti a kiválasztott SSH-kulcs nyilvános részét a távoli számítógépen, és beállítja a jelszómentes SSH-bejelentkezést. Ezt követőn képes lesz SSH segítségével jelszó megadása nélkül is bejelentkezni a távoli számítógépre.

Ha az SSH-kulcsos hitelesítés meghiúsul, és nem tudja a jelszavas hitelesítést használni, akkor további segítségért keresse meg a szolgáltatás adminisztrátorát.