Aruna Sankaranarayanan
aruna.evam@gmail.com 2013
El fet de tenir molts identificadors d'usuari us ajuda a utilitzar la mateixa clau per a comunicar-vos amb persones diferents.
Jaume Jorba
jaume.jorba@gmail.com 2019
Miquel-Àngel Burgos i Fradeja
miquel.angel.burgos@gmail.com 2020

# Afegir identificadors d'usuari addicionals a una clau

Una clau pot tenir diversos identificadors d'usuari. Això és útil quan es vol utilitzar la mateixa clau per a comunicar-se amb diverses persones i una d'elles no reconeix, per exemple, l'adreça de correu electrònic del vostre identificador d'usuari. És possible que aquesta persona no vulgui importar la vostra clau pública, perquè conté informació que desconeix. En aquests escenaris, si no voleu crear una nova clau amb un nou identificador d'usuari, podeu adjuntar un nou identificador d'usuari a la clau existent.

# Per a afegir identificadors d'usuari addicionals:

Seleccioneu l'anell de claus GnuPG del panell de l'esquerra.

De la llista, seleccioneu la Clau PGP personal segons vulgueu.

Feu clic a la clau amb el botó dret i seleccioneu Propietats Noms i Signatures.

Feu clic al botó Afegeix un nom per a afegir un nou identificador d'usuari.

Al diàleg nou, empleneu els detalls com ara Nom complet, Adreça electrònica i Comentari d'una clau per al nou ID d'usuari.

Introduïu la frase de contrasenya correcta i feu clic a D'acord per a finalitzar.

El vostre ID d'usuari nou figurarà al panell Noms i signatures.

Si heu publicat la clau en un servidor de claus, sincronitzeu-la després d'afegir els nous ID d'usuari per a actualitzar la còpia remota de la clau.