Aruna Sankaranarayanan
aruna.evam@gmail.com 2013
A helyi kulcson tárolt információk szinkronizálása a megfelelő távoli kulccsal.
Anca Tibor Attila
anca dot tibor at posteo dot de 2014.
Kelemen Gábor
kelemeng at ubuntu dot com 2014, 2016.
Meskó Balázs
mesko dot balazs at fsf dot hu 2021.
Úr Balázs
ur.balazs at fsf dot hu 2019, 2021.

# Kulcsok szinkronizálása

A kulcstartókon tárolt PGP-kulcsokat ajánlott rendszeresen szinkronizálni egy kulcskiszolgálóval. Ez teszi lehetővé a kulcskiszolgálón tárolt módosítások (mint például egy új aláírás) helyi kulcshoz való hozzáfűzését. Ehhez hasonlóan a kulcsok helyi példányán elvégzett saját módosításokat (például a lejárati idő megváltoztatását, vagy más kulcsának aláírását) követően is ajánlatos a kulcsok szinkronizálása. A kulcsok szinkronizálásához működő internetkapcsolat szükséges.

# Hogyan lehet kulcsot szinkronizálni?

Válassza ki a szinkronizálandó PGP-kulcsot.

Nyomja meg a ☰ menügombot a fejlécsávban.

Válassza a Kulcsok szinkronizálása és közzététele… menüpontot.

Kattintson a Szinkronizálás gombra a kulcs szinkronizálásához.

# Miért nem kattintható a Szinkronizálás gomb?

Kizárólag a kulcskiszolgálón már közzétett PGP-kulcsokat lehet szinkronizálni. Ha a Szinkronizálás gomb nem kattintható, ellenőrizze, hogy a kulcsot közzétették-e egy kulcskiszolgálón. Saját kulcsai szinkronizálásakor közzé kell tennie azokat a szinkronizálásuk előtt.